Οι εκπαιδευτικοί Φυσικής Αγωγής ως διευθυντές σχολικών μονάδων δημοτικής εκπαίδευσης: συγκριτική διερεύνηση άσκησης του ρόλου
Creators: name: Μιχαηλίδου, Ελένη Γεωργίου
Publisher: name: Aristotle University of Thessaloniki
Year: 2017
Subjects: Διευθυντής
Καθηγητές Φυσικής Αγωγής
Δημοτική Εκπαίδευση
Principal
Physical Education teachers
Primary School

description: Σκοπός της εργασίας ήταν να εξετασθεί η ηγετική συμπεριφορά των Καθηγητών Φυσικής Αγωγής στην Πρωτοβάθμια Εκπαίδευση που υπηρετούν ως διευθυντές στα σχολεία τους. Ειδικότερα, εξετάσθηκαν οι διαφοροποιήσεις των Καθηγητών Φυσικής Αγωγής συγκριτικά με τους δασκάλους και τους καθηγητές των υπολοίπων ειδικοτήτων που εκτελούν χρέη διευθυντή σε σχολεία της Πρωτοβάθμιας Εκπαίδευσης. Πιο αναλυτικά εξετάσθηκε η επίδραση που ασκούν προσωπικά χαρακτηριστικά των Καθηγητών Φυσικής Αγωγής, όπως η εκπαιδευτική εμπειρία, η ηλικία, το φύλο ως προς την άσκηση και την αποτελεσματικότητα των διευθυντικών καθηκόντων των Καθηγητών Φυσικής Αγωγής, τα περιβαλλοντικά χαρακτηριστικά όπως είναι το μέγεθος του σχολείου, ο αριθμός των εκπαιδευτικών και των μαθητών στο σχολείο, αλλά και η γεωγραφική περιοχή στην οποία βρίσκεται το σχολείο (αγροτική, ημιαστική, αστική). Συνολικά, στην έρευνα για την αξιολόγηση των Διευθυντών των Σχολικών Μονάδων στην οποία υπηρετούν συμμετείχαν διακόσιοι ενενήντα έξι (296) εκπαιδευτικοί, εκ των οποίων οι εκατόν τριάντα (130, ποσοστό 43.9%) εκπαιδευτικοί είχαν ως διευθυντή της Σχολικής τους Μονάδας Καθηγητή Φυσικής Αγωγής και οι εκατόν εξήντα έξι (166, ποσοστό 56.1%) είχαν ως διευθυντή της Σχολικής του Μονάδας εκπαιδευτικό ο οποίος δεν ήταν Καθηγητής Φυσικής Αγωγής. Τα αποτελέσματα υποστήριξαν την ύπαρξη στατιστικά σημαντικών διαφορών μεταξύ των διευθυντών σχολείων που είναι Καθηγητές Φυσικής Αγωγής ή μη, ως προς τη σημαντικότητα και την εφαρμογή πρακτικών και συμπεριφορών όπως αυτές αξιολογήθηκαν με βάση του Ερωτηματολογίου Principal Instructional Management Rating Scale. Εξετάζοντας τους διευθυντές σχολείων που είναι Καθηγητές Φυσικής σημαντικές διαφορές εμφανίσθηκαν μεταξύ των εκπαιδευτικών διαφορετικής ηλικίας, διοικητικής εμπειρίας, μεγέθους περιοχής του σχολείου, ενώ δεν εμφανίσθηκαν σημαντικές διαφορές μεταξύ εκπαιδευτικών διαφορετικού φύλου και ηλικίας.
description: The purpose of the essay was to examine the leading behavior of P.E teachers in Primary education who serve as principals in their schools. Particularly, the differentiations of P.E teachers were analysed in comparison with primary and secondary teachers of the rest of the specialties who are principals in Primary schools. More analytically, the effect that certain personal characteristics of P.E teachers have on the practice and effectiveness of their duties as principals was investigated, as their teaching experience, their age, their gender and the environmental characteristics, such as the size of the school, the number of teachers and students in the school and also the geographical region the school is situated (rural, semi-urban, urban). In total, two hundred and ninety-six (296) teachers participated in the research for the evaluation of their principals of the school units they serve in, one hundred and thirty (130) of which (percentage 43.9%) have a P.E teacher as the principal of their school and the rest one hundred and sixty-six (166, percentage 56.1%) have a principal who isn’t a P.E teacher. The results showed the existence of statistically significant differences between the principals who are P.E teachers and the rest, over the importance and the application of practice and behavior, as they were evaluated based on the Principal Instructional Management Rating Scale. Looking closely into the principals who are P.E teachers, important differences were spotted among the teachers of different age, of administrative experience and according to the size of their schools, whereas there were no significant differences among the teachers of different age and gender.